als_Latn dik_Latn sag_Latn
Tiranë –Avokati Spartak Ngjela gjatë në lidhje telefonike në studion e lajmeve të RTV “Ora News”, pak momente pas arrestimit të Guvernatorit Ardian Fullani, mbrëmjen e 5 shtatorit 2014, tha se Prokuroria ka dhënë shenjat e para duke treguar se është larguar nga krimi shtetëror.
Për Ngjelën e vetmja mundësi e Fullanit “nëse nuk ka gisht në këtë krim është të japë dorëheqjen, dhe “nëse ka gisht të bëhet pentito”.
Fullani nëse ka gisht të bëhet pentito
“Fullani nëse ka qenë bashkëpunëtor dhe ka shfrytëzuar qarqet e larta të krimit shtetëror, që sapo është rrëzuar është më mirë të jetë në burg se jashtë se do ta vrisnin. Nëse do të kemi të bëjmë me një mafia ky derëzi më mirë që hyri në burg se do ta kishin vrarë. … E vetmja shpresë e tij nëse nuk ka gisht të japë dorëheqjen dhe nëse ka gisht të bëhet pentito. Ka marrë fund. “
Prokuroria kreu detyrën, tani e ka gjykata
Sipas Ngjelës , deri më tani Prokurori kishte bërë lojë në kallamishte, por me arrestimin e Guvernatorit dha një shenjë pozitive. Ndërsa shtoi se Prokuroria e kreu detyrën e saj, tani i mbetet Gjykatës ta çojë deri në fund hetimin.
“Një shënjë pozitive për Prokurorinë, nuk kisha besim të kjo Prokurori, sepse thashë po bënte lojë në kallamishte, siç ishte shumë e rëndë për historinë e Shqipërisë” –u shpeh Ngjela – “Është një vjedhje që kushedi se kur ka filluar. Shënja është e mirë, të shohim a do të vazhdojë apo jo.
Çështja është se Guvernatori nuk është një gjë e thjeshtë për t’u marrë me të, duhet të jemi realist. Duhen dy muaj, tre muaj. Duket që Prokuroria po jep shenjat e para që është larguar nga krimi shtetëror. Unë jam pragmatist, nuk kam se si të ngul këmbë si mushka. Kjo është një shenjë që Prokuroria të paktën po anon nga populli.
Shuma vjedhur në Bankën e Shqipërisë nuk është 7 milion dollarë, por është disa herë më e madhe. Ne do të flasim për faktin dhe jo për arsyet e faktit. Fakti është pozitiv. Ai e arrestoi Guvernatorin, tani do të ndalemi tek akuza, do ta çojë deri në fund hetimin. Do t’a provojë që ka gisht në abuzim apo do t’a marrë për shpërdorim të pozitës zyrtare. Se deri tani e ka për shpërdorim të pozitës zyrtare.
Prokuroria e çoi akuzën deri në fund, tani duhet të shikojmë se si do të rezistojë Gjykata. Ky është vetëm hapi i parë. E para do të shkojë hetimi deri në fund, e dyta të marrin ekspertë ndërkombëtarë, do t’i drejtohen vendeve të specializuara që kanë ekpserincë të madhe në çështjen e krimit financiar, do t’i drejtohen FBI-së, do t’i drejtohen organizatave të tjera dhe a do ta çojnë deri në fund. Oponioni publik do të shqetësohet jashtë mase sepse vjedhja është gjigante, jam i bindur për këtë” – tha avokati Ngjela.
Të parët për lajmin e fundit. Ndiqni Oranews.tv në Facebook dhe në Twitter
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn